Polokwane-dubbelmoord: Vyf hoor oor borgtogDie twee vroue wat vermoor is (Foto: Facebook) Die Gautengse sakevrou se man en nog vier verdagtes, wat vroeër in hegtenis geneem is in verband met die moord op haar en nog ŉ vrou verlede maand, is borgtog geweier. Thabo Stanley Leshabane (57) het Dinsdag saam met John Zulu (30), Ndondo Buthelezi (25), Bhekimeze Phiyose (34) en Thembelani Dlamini (30) in die landdroshof in Polokwane verskyn op twee aanklagte van moord en die onwettige besit van vuurwapens en ammunisie. Dít nadat Leshabane se vrou, Makoena Mabusela-Leshabane (46), en Tebogo Mphuti (35), ook ŉ sakevrou, op 10 Oktober doodgeskiet is waar hulle in ŉ luukse motor in die Magna Via-nywerheidsgebied gesit het. Hulle het vroeër met ŉ eiendomsagent ooreengekom om daar te ontmoet om na sakepersele te kyk. Kol. Moatshe Ngoepe, woordvoerder van die polisie, sê die saak is nou tot 13 November uitgestel. Die ondersoek duur voort. Die moordtoneel in Polokwane. (Foto: SA Polisie)